Maguzawa mutane ne waɗanda asalinsu Hausawa ne masu bautan Gumaka, Dodo, Rana, Dan-maraki, da dai sauransu, amma dukda cewa al'ummar Hausawa sun kasance akan wannan al'ada ta bautar Dodanni, sai dai bayan zuwan addinin musulunci kasashen hausawa sai suka bar dukkanin wadancan al'adun kuma sukai watsi dasu, Hausawa sun rungumi sabon addinin da suka samu sa'annan suka watsar da duk al'adarsu wadda bata dace da addinin musulunci ba, amma sai dai ansamu wasu daga cikin Hausawan waɗanda basu koma Zuwa musulunci ba tun a waccan lokaci, to sune Hausawan da musulunci ke kira da Maguzawa, ana kiran namijin da Bamaguje, mace kuma Bamagujiya, sannan al'adan da suka cigaba dabi ta hausawa, ana kiran al'adar da Maguzanci.Maguzawa har wayau a na samun su ako'ina a kasashen Hausa sai dai basu cika zama ba acikin mutane, wannan ko yafaru ne saboda irin tsangwama da ake masu tun a waccan lokaci da suka ki sukoma addinin musulunci, yakarsu da hausawa musulmai keyi, shiyasa suke Zama a bayan gari, sun dogara ne akan yin noma da Kiwo, mafiya yawan maguzawa ba suda ilimin zamani, domin dodon ninsu bazasu yarda su nemi wani ilimi ba.